שאלה: למה בנות לא מצוות ללמוד תורה?: (: השבוע נבחנתי בבגרות בתושבע שאצלנו היחידה הראשונה היא גמרא.(למדנו מסכת קידושין.)כשחזרתי על החומר לפני הבגרות נתקלתי באיזה אמירה (נדמה לי אחרי הסיפור על דמא בן נתינה ) שבעצם אומרת שאם יש מצווה - ולמשל שניים מקיימים אותה ורק אחד מצווה עליה (במקרה ההוא דמא בן נתינה היה גוי ולא היה מצווה על כיבוד הורים) מי שמצווה על קיום המצווה מקבל יותר שכר עליה. לא יכלתי וישר עלה לי קטע אחר מהגמרא שבו למדנו שהאישה בכלל לא מצווה ללמוד תורה! לא שאני לומדת תורה בשביל לקבל שכר או משהו,זה פשוט מסקרן אותי לדעת למה זה ככה?!אני גם יהודייה ואני גם לומדת גמרא אז בעצם למה נשים בכלל לא מצוות על לימוד תורה? מראש, וכל הכבוד על האתר המקסים הזה!(: תזכו למצוות!
תשובה: ראשית, אני מאוד שמח לשמוע שאת נהנית מלימוד התורה, ושאת שואלת שאלות על הלימוד שאת לומדת. השאלה שלך היא שאלה מאוד מעניינת וחשובה, וכיון שהיא נוגעת לעוד נשים רבות הרי שננסה להרחיב עליה קצת, (וכמובן סליחה על האיחור בתשובה.) קודם כל אנחנו צריכים להבין שלהיות חייב לעשות משהו זה לא פשוט, זו מחוייבות! אם מטילים על מישהו חיוב צריך גם לבחון את האפשרויות שלו לקיים אותן, ולכן לא ניתן להטיל על אדם מצוות שיהיה מחויב בהן בלי לבחון את מידת האפשרות שלו לקיים אותם. אנחנו רואים שהתורה פטרה נשים גם ממצוות עשה שהזמן גרמא, האם כוונתם לומר שנשים אינן יכולות לקיים את המצוות הללו? ברור שלא, אבל התורה לא רצתה להטיל חיוב על האשה שהיא שיערה שיהיה קשה לה מאוד לעמוד בו. אותו דבר כאן, ואולי אפילו יותר, מצוות לימוד תורה היא מצווה שלמרות שניתן להפטר ממנה, על ידי קריאת שמע שחרית וערבית (על פי הגמרא נדרים), וזהו. אבל אדם מצווה למלא את כל החיים שלו בלימוד תורה, כל רגע פנוי  והגית בו יומם ולילה, וגם ברור שאם קראת קריאת שמע אז תראה מיד:  ודברת בם: בלכתך בדרך, ובשכבך ובקומך  זה לא רק קריאת שמע בבוקר ובערב, אלא גם כשהולכים בדרך. התורה רצתה שעל ידי לימוד התורה נתחבר לה, ונלמד להיות טובים יותר, גדולים יותר ושלימים יותר, ושנעשה זאת כל הזמן, ברור שהאשה שייכת לכל הערכים האלו שהזכרנו, לא פחות מהאיש. אבל הטלת חיוב על האשה הוא דבר קשה לאין ערוך מאשר על האיש, ברור שהאשה נמצאת יותר בבית עם הילדים (בבית מצוי), ונמצאת יותר בחיכוך עם העולם. לכן מצד התורה שתטיל חיוב על האשה זה קשה מאוד, אם כך גם תחייבי את כל הנשים שאין זה מתאים להם ללמוד תורה, וזה כמובן שגם את לא מעוניינת. נכון אמנם שהשכר של אדם שאינו מצווה נמוך משכר של אדם שמצווה. זאת בגלל העמדה הנפשית שאדם שמצווה קשה לו יותר לקיים את המצווה, לעומת אדם שאינו מצווה ומרגיש שבא לו לקיים, ברור שלו יהיה יותר קל, כי הוא לא מרגיש שמישהו עומד לו על הגב ואומר לו תלמד כבר. אבל יש למטבע הזה צד שני, שאם אתה מחייב קבוצה מסויימת לעשות פעולה מסויימת, אתה צריך גם לחשוב ולהאמין שהיא אכן תעמוד בזה, ולכן אין איסור לנשים ללמוד תורה, אבל מצד שני הם גם לא מצוות באופן כללי ללמוד, אבל אשה שרוצה ללמוד בהחלט מקיימת מצווה. אנחנו רגילים לענות לשאלות של בנים ששואלים: תרדו מאיתנו עם הגמרא שלכם, די כבר נמאס מגמרא, לא רוצה ללמוד גמרא. ואולי זה משקף קצת, מה קורה כשמישהו חייב בלימוד וקצת קשה לו. (טוב יכול להיות שלא כולם חייבים ללמוד גמרא, אני לא נכנס לשאלה הזו, אבל רק רציתי להראות דוגמא של משהו שמחייבים ולא כל כך כולם מסתדרים עם זה). מאמרי ח שלא ללמד את האשה תלמוד גם ח שאמרו בכמה מקומות שלא ללמד את האשה תורה, התכוונו רק בתקופתם, שנשים לא היו מלומדות, ולימוד חכמת התורה לאשה היה יכול לגרום לה נזק, ולהוציא אותה מחברת הנשים, אבל היום שנשים לומדות מקצועות אחרים ומשכילות, אין כל סיבה שלא ללמדן תורה. פרט לכך, בח נזכר רק איסור על האב ללמד תורה לבנותיו, והכוונה שאבא שמלמד את הבנים עושה זאת כחיוב התורה  ושננתם לבניך, בחינת מצווה ועושה, הבנים הרי חייבים בלימוד התורה, אדם שמלמד תורה גם לבנותיו, מסתכל על לימוד התורה לבנות כמצווה שהם מצוות, ובכך שוב הופך את זה לחיוב, דבר שלא מתאים לאשה, ולא לטבע הנפש שלה, אבל אשה שמעצמה מרגישה נטייה ללמוד תורה, יכולה לעשות זאת. אשה מצווה בלימוד תורה צריך להדגיש, שאשה גם היא מצווה בלימוד התורה, אשה מצווה ללמוד את הדינים ששייכים לה, ונכון שיש כל מיני דיונים מה ההגדרה בדיוק של חיוב לימוד התורה של האשה, אבל וודאי שאשה חייבת במצוות לימוד התורה. ניתן להוסיף עוד משהו, נכון אמנם שלימוד התורה במובן של לשבת וללמוד ניתן אולי כמצווה מחייבת לגברים, אבל ברור שאשה היא החלק החשוב בחינוך המשפחתי לחיי תורה, נוסיף לזה את החינוך לאמונה, והדחיפה הכללית של בני המשפחה לחיים והתנהגות על פי התורה, והרי לנו ציווי לנשים בלימוד תורה, שאינו נופל בחשיבותו מלימוד התורה של הגברים, אין איסור לנשים ללמוד תורה כמו גברים, אבל חלוקת התפקידים ביהדות היא מיוחדת: האיש אמור ללמוד תורה, וכמובן לפרנס, אמנם האשה היא המחנכת, המגדלת, והמוציאה לפועל של כל הלימוד הזה של האיש. בגלל זה אין ציווי על אשה ללמוד תורה או ללמד. בכל אופן בהצלחה רבה! ומקווה שעזרתי עקיבא akivamakshivim gmail.com לעיון נוסף: שו"ת עשה לך רב חלק ב תשובה נב ספר האשה וחינוכה לתשובות נוספות בנושא (לא כולם אותו כיוון, אבל בכל זאת.):